Beste betaalde sportlui van die dekade | Netwerk24
14 Januarie 2020 06:26
Dit is te betwyfel of die boksster Floyd Mayweather weet wat om met al sy geld te doen. Foto: Getty Images
Die Boks-superster Floyd Mayweather doen sy bynaam “Money” gestand en is die wêreld se beste betaalde sportman van die afgelope dekade.
Die onoorwonne Amerikaner het na beraming $915 miljoen (R13,1 miljard) tussen 2010 en 2020 verdien om boaan Forbes se lys te pronk.
Volgens Forbes het Mayweather uitsonderlik daarby gebaat deur sy boksgevegte self te bemark en te bestuur.
“Mayweather se rykdom, anders as die sportlui wat die vorige dekade oorheers het, is versamel sonder om ’n enkele salaristjek van ’n spaneienaar of ’n massiewe borgooreenkoms te ontvang,” berig Forbes.
Mayweather het gesamentlik meer as $500 miljoen verdien vir sy gevegte in 2015 en 2017 teen onderskeidelik Manny Pacquiao en Conor McGregor, wat sy loopbaan-wenrekord tot 50-0 verbeter het.
The list of the highest-paid athletes of the 2010s is led by Cristiano Ronaldo, Floyd Mayweather, LeBron James and Lionel Messi—but in what order? See our full ranking here: https://t.co/mET8SI6yqf pic.twitter.com/GkhhAG5HqM
— Forbes SportsMoney (@ForbesSports) January 12, 2020
Die sokkersterre Cristiano Ronaldo ($800 miljoen) en Lionel Messi ($750 miljoen) beklee die tweede en derde plek op die lys.
Die lys word saamgestel uit Forbes se jaarlikse ranglys van die beste betaalde sportlui en neem in berekening prysgeld, bonusse, borgskappe, optredes en verdienste uit lisensies.
Die toptien word oorheers deur boks, sokker, gholf en basketbal, met die name wat aan dié sportsoorte gekoppel word, wat baie voorspelbaar is.
* Forbes se beste betaalde sportlui die afgelope dekade:
1. Floyd Mayweather (boks) - $915 miljoen
2. Cristiano Ronaldo (sokker) - $800 miljoen
3. Lionel Messi (sokker) - $750 miljoen
4. LeBron James (basketbal) $680 miljoen
5. Roger Federer (tennis) $640 miljoen
6. Tiger Woods (gholf) $615 miljoen
7. Phil Mickelson (gholf) $480 miljoen
8. Manny Pacquiao (boks) $435 miljoen
9. Kevin Durrant (basketbal) $425 miljoen
10. Lewis Hamilton (Formule Een) $400 miljoen
Meer oor: Kevin Durrant | Manny Pacquaio | Lewis Hamilton | Tiger Woods | Forbes | Floyd Mayweather | Phil Mickelson | Roger Federer | Lionel Messi | Lebron James | Cristiano Ronaldo
Federer reageer op Thunberg se ‘word wakker’-houe
KYK: Tiger dra sy seun, Charlie, se gholfsak
Grace, Oosthuizen klim ranglys ná SA Ope
Serwië-sege Novak se ‘lekkerste oomblik’